Κανονισμού (ΕΚ) αριθ. 2557/2001 της Επιτροπής

της 28ης Δεκεμβρίου 2001

για την τροποποίηση του παραρτήματος V του κανονισμού (ΕΟΚ) αριθ. 259/93 του Συμβουλίου σχετικά με την παρακολούθηση και τον έλεγχο των μεταφορών αποβλήτων στο εσωτερικό της Ευρωπαϊκής Κοινότητας, καθώς και κατά την είσοδο και έξοδό τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Ευρωπαϊκής Κοινότητας, καθώς και κατά την είσοδο και έξοδό τους(1), όπως τροποποιήθηκε τελευταία από την απόφαση 1999/816/ΕΚ(2) της Επιτροπής και ιδίως το άρθρο 16 παράγραφος 1,

Εκτιμώντας τα εξής:

(1) Δυνάμει της απόφασης 93/98/ΕΟΚ(3) του Συμβουλίου η Κοινότητα είναι από τις 7 Φεβρουαρίου 1994 συμβαλλόμενο μέρος της σύμβασης της Βασιλείας για τον έλεγχο της διασυνοριακής διακίνησης επικίνδυνων αποβλήτων και τη διάθεση αυτών.

(2) Ένας κατάλογος επικίνδυνων αποβλήτων θεσπίστηκε σύμφωνα με το άρθρο 1 παράγραφος 4 της οδηγίας 91/689/ΕΟΚ του Συμβουλίου της 12ης Δεκεμβρίου 1991, περί επικίνδυνων αποβλήτων(4), όπως τροποποιήθηκε από την οδηγία 94/31/ΕΚ(5), και τροποποιήθηκε υπό το φως των κοινοποιήσεων των κρατών μελών. Η πλέον πρόσφατη έκδοση του εν λόγω καταλόγου επικίνδυνων αποβλήτων συμπεριλαμβάνεται στην απόφαση 2000/532/ΕΚ(6) της Επιτροπής, όπως τροποποιήθηκε τελευταία από την απόφαση 2001/573/ΕΚ(7) του Συμβουλίου.

(3) Η Κοινότητα ενέκρινε την απόφαση C(2001) 107 του Συμβουλίου του ΟΟΣΑ σχετικά με την αναθεώρηση της απόφασης C(92) 39/final για τον έλεγχο της διασυνοριακής διακίνησης αποβλήτων που προορίζονται για εργασίες ανάκτησης, συμπεριλαμβανομένου ειδικότερα του προσαρτήματος 4, μέρος ΙΙ, το οποίο περιλαμβάνει κατάλογο των αποβλήτων που υπόκεινται στην επονομαζόμενη "πορτοκαλί" διαδικασία ελέγχου της εν λόγω απόφασης.

(4) Η απόφαση C(2001) 107 του Συμβουλίου του ΟΟΣΑ συμπεριλαμβανομένου του προσαρτήματος 4, μέρος II είναι δεσμευτική για τα κράτη μέλη και την Κοινότητα μόνο μετά την ολοκλήρωση των αναγκαίων κοινοτικών διαδικασιών(8). Ως εκ τούτου, είναι αναγκαίο να διασφαλιστεί ότι οι τροποποιήσεις του ΟΟΣΑ όσον αφορά το προσάρτημα 4 μέρος ΙΙ για τους σκοπούς του παρόντος κανονισμού μεταφέρονται στην κοινοτική νομοθεσία κατά την ίδια ημερομηνία με αυτή των τροποποιήσεων που περιλαμβάνονται στην απόφαση 2000/532/ΕΚ, δηλαδή την 1η Ιανουαρίου 2002.

(5) Το παράρτημα V του κανονισμού (EΟΚ) αριθ. 259/93 του Συμβουλίου πρέπει να τροποποιηθεί προκειμένου να διασφαλιστεί ότι τα μέρη 2 και 3 αυτού λαμβάνουν πλήρως υπόψη τον πλέον ενημερωμένο κατάλογο επικίνδυνων αποβλήτων που θεσπίστηκε σύμφωνα με το άρθρο 1 παράγραφος 4 της οδηγίας 91/689/ΕΟΚ και τον πλέον ενημερωμένο κατάλογο αποβλήτων που θεσπίστηκε από το Συμβούλιο του ΟΟΣΑ και εγκρίθηκε από την Κοινότητα.

(6) Τα μέτρα που προβλέπονται από τον παρόντα κανονισμό είναι σύμφωνα με την γνώμη της επιτροπής που συστάθηκε δυνάμει του άρθρου 18 της οδηγίας 75/442/ΕΟΚ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα V του κανονισμού (ΕΟΚ) 259/93 του Συμβουλίου αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός τίθεται σε ισχύ την 1η Ιανουαρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βπυξελλες, 28 Δεκεμβρίου 2001.

Για την Επιτροπή

Margot Wallström

Μέλος της Επιτροπής

(1) ΕΕ L 30 της 6.2.1993, σ. 1.

(2) ΕΕ L 316 της 10.12.1999, σ. 45.

(3) ΕΕ L 39 της 16.2.1993, σ. 1.

(4) ΕΕ L 377 της 31.12.1991, σ. 20.

(5) ΕΕ L 168 της 2.7.1994, σ. 28.

(6) ΕΕ L 226 της 6.9.2000, σ. 3.

(7) ΕΕ L 203 της 28.7.2001, σ. 18.

(8) Συμπεράσματα του Συμβουλίου της 12ης Ιουνίου 2001.

ΠΑΡΑΡΤΗΜΑ

"ΠΑΡΑΡΤΗΜΑ V

Εισαγωγικές σημειώσεις

1. Το παράρτημα V εφαρμόζεται με την επιφύλαξη της οδηγίας 75/442/ΕΟΚ, όπως τροποποιήθηκε με την οδηγία 91/156/ΕΟΚ, και της οδηγίας 91/689/ΕΟΚ.

2. Το παρόν παράρτημα αποτελείται από τρία μέρη, από τα οποία τα μέρη 2 και 3 εφαρμόζονται μόνον όταν το μέρος 1 δεν έχει εφαρμογή. Συνεπώς, για να προσδιοριστεί αν ένα συγκεκριμένο απόβλητο καλύπτεται από το παράρτημα V του Κανονισμού του Συμβουλίου (ΕΟΚ) αριθ. 259/93, πρέπει να εξακριβωθεί αν το απόβλητο περιλαμβάνεται στο μέρος 1 του παραρτήματος V· εάν αυτό δεν συμβαίνει, τότε εξακριβώνεται αν περιέχεται στο μέρος 2 και, εάν όχι, στο μέρος 3.

Το μέρος 1 υποδιαιρείται σε δύο τμήματα: τον κατάλογο Α, στον οποίο απαριθμούνται τα απόβλητα που ταξινομούνται ως επικίνδυνα για τους σκοπούς της σύμβασης της Βασιλείας και, επομένως, καλύπτονται από την απαγόρευση εξαγωγής, και τον κατάλογο Β, στον οποίο απαριθμούνται τα απόβλητα που δεν καλύπτονται από την απαγόρευση εξαγωγής.

Συνεπώς, εάν ένα απόβλητο παρατίθεται στο μέρος 1, πρέπει να ελεγχθεί εάν απαριθμείται στον κατάλογο A ή στον κατάλογο B. Μόνον εάν ένα απόβλητο δεν παρατίθεται ούτε στον κατάλογο A ούτε στον κατάλογο B του μέρους 1, πρέπει να ελεγχθεί εάν αυτό παρατίθεται μεταξύ των επικίνδυνων αποβλήτων του μέρους 2 ή του μέρους 3 και, σε αυτή την περίπτωση, το απόβλητο καλύπτεται από την απαγόρευση εξαγωγής.

3. Τα κράτη μέλη δύνανται να θεσπίσουν διατάξεις, σε εξαιρετικές περιπτώσεις, με τις οποίες καθορίζεται, βάσει των αποδεικτικών στοιχείων που παρέχει με κατάλληλο τρόπο ο κάτοχος, ότι ένα συγκεκριμένο απόβλητο του παρόντος παραρτήματος εξαιρείται από την απαγόρευση εξαγωγής που αναφέρεται στο άρθρο 16 παράγραφος 1 του κανονισμού (ΕΟΚ) αριθ. 259/93 όπως τροποποιήθηκε εάν δεν εμφανίζει καμία από τις ιδιότητες που αναφέρονται στο παράρτημα ΙΙΙ της οδηγίας 91/689/ΕΟΚ, λαμβανομένων υπόψη, όσον αφορά τα σημεία H3 έως H8, H10 και H11 του εν λόγω παραρτήματος, των οριακών τιμών που έχουν θεσπιστεί με την απόφαση του Συμβουλίου 2000/532/ΕΚ όπως τροποποιήθηκε.

Σε αυτή την περίπτωση, το ενδιαφερόμενο κράτος μέλος ενημερώνει την προβλεπόμενη χώρα εισαγωγής πριν ληφθεί απόφαση. Τα κράτη μέλη ενημερώνουν την Επιτροπή για αυτές τις περιπτώσεις πριν το τέλος κάθε ημερολογιακού έτους. Η Επιτροπή πρέπει να διαβιβάζει τις πληροφορίες σε όλα τα κράτη μέλη και στη γραμματεία της σύμβασης της Βασιλείας. Βάσει των παρεχόμενων πληροφοριών, η Επιτροπή μπορεί να υποβάλει παρατηρήσεις και, όπου ενδείκνυται, να υποβάλει προτάσεις στην επιτροπή η οποία έχει συσταθεί δυνάμει του άρθρου 18 της οδηγίας 75/442/ΕΟΚ για την προσαρμογή του παραρτήματος V του Κανονισμού του Συμβουλίου (ΕΟΚ) αριθ. 259/93.

4. Το γεγονός ότι ένα απόβλητο δεν περιλαμβάνεται στο παρόν παράρτημα, ή ότι αναγράφεται στο τμήμα 1 του καταλόγου Β, δεν αποκλείει, σε εξαιρετικές περιπτώσεις, το χαρακτηρισμό του αποβλήτου ως επικίνδυνου και, επομένως, την υπαγωγή του στην απαγόρευση εξαγωγής που αναφέρεται στο άρθρο 16 παράγραφος 1 του κανονισμού (ΕΟΚ) αριθ. 259/93, όπως έχει τροποποιηθεί, εάν εμφανίζει κάποια από τις ιδιότητες που απαριθμούνται στο παράρτημα ΙΙΙ της οδηγίας 91/689/ΕΟΚ, λαμβανομένων υπόψη, όσον αφορά τα σημεία H3 έως H8, H10 και H11 του εν λόγω παραρτήματος, των οριακών τιμών που έχουν θεσπιστεί με την απόφαση 2000/532/ΕΚ του Συμβουλίου, όπως τροποποιήθηκε, κατά τα προβλεπόμενα στο άρθρο 1 παράγραφος 4 δεύτερο εδάφιο της οδηγίας 91/689/ΕΟΚ και στην εισαγωγική φράση του παραρτήματος ΙΙ του κανονισμού (ΕΟΚ) αριθ. 259/93.

Σε αυτή την περίπτωση, το ενδιαφερόμενο κράτος μέλος ενημερώνει την προβλεπόμενη χώρα εισαγωγής πριν ληφθεί απόφαση. Τα κράτη μέλη ενημερώνουν την Επιτροπή για αυτές τις περιπτώσεις πριν το τέλος κάθε ημερολογιακού έτους. Η Επιτροπή διαβιβάζει τις πληροφορίες σε όλα τα κράτη μέλη και στη γραμματεία της σύμβασης της Βασιλείας. Βάσει των παρεχόμενων πληροφοριών, η Επιτροπή μπορεί να υποβάλει παρατηρήσεις και, όπου ενδείκνυται, να υποβάλει προτάσεις στην επιτροπή η οποία έχει συσταθεί δυνάμει του άρθρου 18 της οδηγίας 75/442/ΕΟΚ για την προσαρμογή του παραρτήματος V του Κανονισμού του Συμβουλίου (ΕΟΚ) αριθ. 259/93.

ΜΕΡΟΣ 1

Κατάλογος Α (Παράρτημα VIII της σύμβασης της Βασιλείας)

>ΘΕΣΗ ΠΙΝΑΚΑ>

Κατάλογος Β (Παράρτημα IX της σύμβασης της Βασιλείας)

>ΘΕΣΗ ΠΙΝΑΚΑ>

ΜΕΡΟΣ 2

Απόβλητα που παρατίθενται στο παράρτημα της απόφασης 2000/532/ΕΚ όπως τροποποιήθηκε της Επιτροπής. Τα απόβλητα που σημειώνονται με αστερίσκο θεωρούνται επικίνδυνα απόβλητα δυνάμει της οδηγίας 91/689/ΕΟΚ για τα επικίνδυνα απόβλητα(1).

>ΘΕΣΗ ΠΙΝΑΚΑ>

ΜΕΡΟΣ 3

Απόβλητα του Παραρτήματος 4, Μέρος ΙΙ της απόφασης (2001)107 του Συμβουλίου του ΟΟΣΑ σχετικά με την αναθεώρηση της απόφασης C(92)39/FINAL για τον έλεγχο της διασυνοριακής διακίνησης αποβλήτων που προορίζονται για εργασίες ανάκτησης. Τα απόβλητα με αριθμούς AB 130, AC 250, AC 260 και AC 270 έχουν απαλειφθεί, επειδή θεωρήθηκε, βάσει της διαδικασίας που καθορίζεται στο άρθρο 18 της οδηγίας 75/442/ΕΟΚ, ότι σαφώς δεν είναι επικίνδυνα και επομένως δεν πρέπει να υπόκεινται στην απαγόρευση εξαγωγής που προβλέπεται από το άρθρο 16 παράγραφος 1.

ΑΠΟΒΛΗΤΑ ΠΟΥ ΠΕΡΙΕΧΟΥΝ ΜΕΤΑΛΛΑ

>ΘΕΣΗ ΠΙΝΑΚΑ>

ΑΠΟΒΛΗΤΑ ΠΟΥ ΠΕΡΙΕΧΟΥΝ ΚΥΡΙΩΣ ΑΝΟΡΓΑΝΑ ΣΥΣΤΑΤΙΚΑ, ΤΑ ΟΠΟΙΑ ΕΝΔΕΧΕΤΑΙ ΝΑ ΠΕΡΙΕΧΟΥΝ ΜΕΤΑΛΛΑ ΚΑΙ ΟΡΓΑΝΙΚΕΣ ΥΛΕΣ

>ΘΕΣΗ ΠΙΝΑΚΑ>

ΑΠΟΒΛΗΤΑ ΠΟΥ ΠΕΡΙΕΧΟΥΝ ΚΥΡΙΩΣ ΟΡΓΑΝΙΚΑ ΣΥΣΤΑΤΙΚΑ, ΤΑ ΟΠΟΙΑ ΕΝΔΕΧΕΤΑΙ ΝΑ ΠΕΡΙΕΧΟΥΝ ΜΕΤΑΛΛΑ ΚΑΙ ΑΝΟΡΓΑΝΕΣ ΥΛΕΣ

>ΘΕΣΗ ΠΙΝΑΚΑ>

ΑΠΟΒΛΗΤΑ ΠΟΥ ΜΠΟΡΕΙ ΝΑ ΠΕΡΙΕΧΟΥΝ ΑΝΟΡΓΑΝΑ Ή ΟΡΓΑΝΙΚΑ ΣΥΣΤΑΤΙΚΑ

>ΘΕΣΗ ΠΙΝΑΚΑ>

ΑΠΟΒΛΗΤΑ ΠΟΥ ΠΕΡΙΕΧΟΥΝ ΚΥΡΙΩΣ ΑΝΟΡΓΑΝΑ ΣΥΣΤΑΤΙΚΑ, ΤΑ ΟΠΟΙΑ ΕΝΔΕΧΕΤΑΙ ΝΑ ΠΕΡΙΕΧΟΥΝ ΜΕΤΑΛΛΑ ΚΑΙ ΟΡΓΑΝΙΚΕΣ ΥΛΕΣ

>ΘΕΣΗ ΠΙΝΑΚΑ>

(1) Όταν αναγνωρίζεται ένα απόβλητο της λίστας που ακολουθεί, η εισαγωγή του Παραρτήματος της 2000/532/ΕΕ Απόφασης της Επιτροπής, τροποποιείται ως εξής."